《田家杂兴三首 其三》
宋代·方一夔

不嫌饭豆与蒸藜，饱脱衣衫挂竹篱。问酒亭前旗影市，系船屋角藕花陂。

踏车挂壁閒龙骨，生药当庭蔓兔丝。我自耦耕非避世，姓名休使外人知。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。